
	Projekta redakcija
	Iebildums / Priekšlikums
	Autors

	1.
	Rīkojuma projekts
1. Apstiprināt Eiropas Savienības Atveseļošanas un noturības mehānisma investīcijas 2.1.2.1.i. projekta "Prokuratūras informācijas sistēmas attīstības E-lietas 2.posms" (turpmāk - projekts) pasi un projekta izmaksas 890 000 euro apmērā bez PVN no Eiropas Savienības Atveseļošanas un noturības mehānisma finansējuma un projekta neattiecināmās izmaksas 159 600 euro apmērā PVN segšanai no valsts budžeta.
	Iebildums
Vēršam uzmanību, ka AF plāna normatīvais regulējums nosaka, ka PVN nav attiecināms AF plāna ietvaros, tomēr kopumā tas nav neattiecināmās izmaksas, tādējādi lūdzam izteikt rīkojuma projekta 1. punktu šādi:

"Apstiprināt Eiropas Savienības Atveseļošanas un noturības mehānisma investīcijas 2.1.2.1.i. projekta "Prokuratūras informācijas sistēmas attīstības E-lietas 2.posms" (turpmāk - projekts) pasi un projekta izmaksas 890 000 euro apmērā bez PVN no Eiropas Savienības Atveseļošanas un noturības mehānisma finansējuma un projekta izmaksas 159 600 euro apmērā PVN segšanai no valsts budžeta."
 
Piedāvātā redakcija
"Apstiprināt Eiropas Savienības Atveseļošanas un noturības mehānisma investīcijas 2.1.2.1.i. projekta "Prokuratūras informācijas sistēmas attīstības E-lietas 2.posms" (turpmāk - projekts) pasi un projekta izmaksas 890 000 euro apmērā bez PVN no Eiropas Savienības Atveseļošanas un noturības mehānisma finansējuma un projekta izmaksas 159 600 euro apmērā PVN segšanai no valsts budžeta."
	Jevgēnijs Burovs (FM)

	2.
	Rīkojuma projekts
2. Vides aizsardzības un reģionālās attīstības ministrijai uzaicināt finansējuma saņēmēju iesniegt projekta iesniegumu Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, t. sk. pašvaldību digitālā transformācija” investīcijas 2.1.2.1.i.  (turpmāk – investīcija 2.1.2.1.i) ietvaros. Projekta finansējuma saņēmējs ir Latvijas Republikas prokuratūra.
	Iebildums
Lūdzam izteikt vārdus "Projekta finansējuma saņēmējs ir Latvijas Republikas prokuratūra." kā jaunu punktu šādā redakcijā "Noteikt Latvijas Republikas prokuratūru par finansējuma saņēmēju un atbildīgo par projekta īstenošanu un projekta pasē plānoto rezultātu (tai skaitā finanšu, rezultāta un iznākuma rādītāju) sasniegšanu."

Piedāvātā redakcija
4. Noteikt Latvijas Republikas prokuratūru par finansējuma saņēmēju un atbildīgo par projekta īstenošanu un projekta pasē plānoto rezultātu (tai skaitā finanšu, rezultāta un iznākuma rādītāju) sasniegšanu.
	Darja Zaharova (FM) (Sintija Gedvila (FM) vietā)

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam precizēt anotācijas 1.3. sadaļās "Pašreizējā situācija, problēmas un risinājumi" apakšsadaļas "Risinājuma apraksts" noradīto informāciju. Vēršama uzmanību, ka saskaņā ar Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 13.2. un 15.3.apakšpunktu un rīkojuma projekta 2.punktu Vides aizsardzības un reģionālās attīstības ministrija uzaicina iesniegt projekta iesniegumu un finansējuma saņēmējs iesniedz to pamatojoties uz attiecīgo uzaicinājumu.

Piedāvātā redakcija
-
	Darja Zaharova (FM) (Sintija Gedvila (FM) vietā)

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu 
	Iebildums
Lūdzam papildināt anotācijas 2 sadaļu "Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu" ar informāciju par ietekmi uz Latvijas Republikas prokuratūru kā finansējuma saņēmēju.

Piedāvātā redakcija
-
	Darja Zaharova (FM) (Sintija Gedvila (FM) vietā)

	5.
	Rīkojuma projekts
 Rīkojuma projekts "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" reformas 2.1.2.r "Valsts IKT resursu izmantošanas efektivitātes un sadarbspējas paaugstināšana" investīcijas 2.1.2.1.i. "Pārvaldes centralizētās platformas un sistēmas" projekta "Prokuratūras informācijas sistēmas attīstība E-lietas 2.posms" pases apstiprināšanu"
	Priekšlikums
Vēršam uzmanību, ka saskaņā ar Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 13.9.3. un 27. punktu finansējuma saņēmējam ir pienākums izvērtēt un nodrošināt to, ka pasākuma ietvaros netiek sniegts komercdarbības atbalsts, kā arī, saskaņā ar Ministru kabineta 2021. gada 7. septembra noteikumu Nr. 621 "Eiropas Savienības Atveseļošanas un noturības mehānisma plāna īstenošanas un uzraudzības kārtība" 10.3. punktu, finansējuma saņēmējs nodrošina Atveseļošanas fonda plāna īstenošanas ietvaros piešķirtā finansējuma izlietošanu atbilstoši nosacījumiem un termiņiem, tai skaitā nodrošina komercdarbības atbalsta nosacījumu ievērošanu (ja attiecināms).

Informējam, ka izskatot iesniegtos dokumentus pirmšķietami ir secināms, ka atbalsts Latvijas Republikas prokuratūrai un projekta partneriem projekta ietvaros tiks sniegts to funkciju veikšanai, un attiecīgi atbalsts nav plānots saimnieciskai darbībai un tālāk nav arī jāvērtē Komercdarbības atbalsta kontroles likuma 5.pantā minētās pazīmes.
Ņemot vērā augstāk minētos nosacījumus, kas ietverti attiecīgajos normatīvajos aktos, lūdzam papildināt investīcijas projekta pasi pie “Cita būtiska informācija” ar informāciju, kas ļauj secināt, kādēļ projekta ietvaros komercdarbības atbalsts netiek sniegts. Vienlaikus ar šo informāciju lūdzam papildināt arī Ministru kabineta rīkojuma projekta anotāciju.

 
Piedāvātā redakcija
-
	Sarmīte Zakovska (FM)

	6.
	Rīkojuma projekts
 Projekta "Prokuratūras informācijas sistēmas attīstība E-lietas 2.posms" pase.
	Priekšlikums
Lūdzam pases 2.2.apakšpunkta skaidrojumā norādīt saīsinājuma "ERAF" pilno nosaukumu. Papildus lūdzam norādīt plānošanas periodu, kura ietvaros projekti tika realizēti.

Piedāvātā redakcija
-
	Darja Zaharova (FM) (Sintija Gedvila (FM) vietā)

	7.
	Rīkojuma projekts
 Projekta "Prokuratūras informācijas sistēmas attīstība E-lietas 2.posms" pase.
	Priekšlikums
Ņemot vērā juridisko tehniku, lūdzu izteikt pases 6.punktā vārdus "Ministru kabineta" pirms skaitļa un vārda "2022.gada". Attiecīgu precizējumu lūdzam veikt arī anotācijā.

Piedāvātā redakcija
-
	Darja Zaharova (FM) (Sintija Gedvila (FM) vietā)

	8.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam papildināt anotāciju ar informāciju, ka projekta īstenošana veicinās Atveseļošanas un noturības plāna mērķrādītāju sasniegšanu. 
Piedāvātā redakcija
-
	Jevgēnijs Burovs (FM)



